ROZHODNUTIE KOMISIE
z 28. februára 2008,
ktorým sa Agentúra pre kontrolu rybného hospodárstva Spoločenstva ustanovuje za orgán zodpovedný za výkon určitých úloh podľa nariadenia (ES) č. 1042/2006 a ktorým sa mení a dopĺňa rozhodnutie 2007/166/ES, ktorým sa prijíma zoznam inšpektorov a inšpekčných prostriedkov Spoločenstva
(2008/201/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (1), a najmä na jeho článok 28 ods. 4,
so zreteľom na nariadenie Komisie (ES) č. 1042/2006 zo 7. júla 2006, ktorým sa ustanovujú podrobné pravidlá vykonávania článku 28 ods. 3 a 4 nariadenia Rady (ES) č. 2371/2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (2), a najmä na jeho článok 2 ods. 2, článok 3 ods. 4, článok 4 ods. 5, článok 6 ods. 4, článok 8 ods. 3 a článok 9 ods. 4,
so zreteľom na vymenovanie inšpektorov a inšpekčných prostriedkov Spoločenstva oznámené členskými štátmi,
keďže:
(1)
V článku 2 ods. 2, článku 3 ods. 4, článku 4 ods. 5, článku 6 ods. 4, článku 8 ods. 3 a článku 9 ods. 4 nariadenia (ES) č. 1042/2006 sa Komisia splnomocňuje poveriť orgán na účely určené v uvedených článkoch.
(2)
Podľa článku 3 nariadenia Rady (ES) č. 768/2005 z 26. apríla 2005 o zriadení Agentúry pre kontrolu rybného hospodárstva Spoločenstva a o zmene a doplnení nariadenia (EHS) č. 2847/93, ktorým sa zriaďuje kontrolný systém spoločnej politiky rybolovu (3), je poslaním CFCA okrem iného pomáhať členským štátom pri oznamovaní informácií o rybolovných činnostiach, ako aj kontrolných a inšpekčných činnostiach Komisii a prispievať k práci členských štátov a Komisie v oblasti výskumu a vývoja kontrolných a inšpekčných techník.
(3)
CFCA by sa preto mala ustanoviť za orgán uvedený v článku 2 ods. 2, článku 3 ods. 4, článku 4 ods. 5, článku 6 ods. 4, článku 8 ods. 3 a článku 9 ods. 4 nariadenia (ES) č. 1042/2006.
(4)
V článku 6 ods. 3 nariadenia (ES) č. 1042/2006 sa ustanovuje, že po zostavení prvotného zoznamu inšpektorov a inšpekčných prostriedkov Spoločenstva oprávnených na výkon inšpekcií v súlade s článkom 28 ods. 4 nariadenia (ES) č. 2371/2002 Komisia na základe zmien oznámených členskými štátmi zmení a doplní uvedený zoznam každý rok do 31. decembra.
(5)
Zoznam inšpektorov a inšpekčných prostriedkov Spoločenstva prijatý rozhodnutím Komisie 2007/166/ES (4) je preto nevyhnutné zmeniť a doplniť.
(6)
Opatrenia stanovené v tomto rozhodnutí sú v súlade so stanoviskom Výboru pre rybné hospodárstvo a akvakultúru,
ROZHODLA TAKTO:
Článok 1
Agentúra pre kontrolu rybného hospodárstva Spoločenstva (CFCA) je orgán, ktorého úlohou je:
a)
získavať rozhodnutia o oprávneniach v súlade s článkom 2 ods. 2 nariadenia (ES) č. 1042/2006;
b)
pôsobiť ako kontaktný bod v súlade s článkom 3 ods. 4 nariadenia (ES) č. 1042/2006;
c)
požadovať a získavať správy v súlade s článkom 4 ods. 5 nariadenia (ES) č. 1042/2006;
d)
uverejňovať zoznam inšpektorov a inšpekčných prostriedkov Spoločenstva a jeho úprav v súlade s článkom 6 ods. 4 nariadenia (ES) č. 1042/2006;
e)
vydávať identifikačné dokumenty v súlade s článkom 8 ods. 3 nariadenia (ES) č. 1042/2006;
f)
požadovať a získavať správy v súlade s článkom 9 ods. 4 nariadenia (ES) č. 1042/2006.
Článok 2
Príloha k rozhodnutiu 2007/166/ES sa nahrádza prílohou k tomuto rozhodnutiu.
V Bruseli 28. februára 2008